Hierdie diens is onvolledig en weerspieël nie die ware waarde van wild nie. Hierdie is bloot 'n rowwe riglyn. Vir ware wildwaardes moet u verdere navorsing doen. Koop die tydskrif S A Wild & Jag / S A Game & Hunt of kontak 'n wildhandelaar (byvoorbeeld Vleissentraal) of kontak die Eenheid vir Lewendehawe en Wildlewe-Ekonomie, Departement Landbou-Ekonomie, Universiteit van die Vrystaat.
Tegnies, vir waardeerders en vir die hof: hoe bepaal 'n mens die objektiewe markwaarde van wild op 'n spesifieke plaas op 'n spesifieke datum?
Vergelyk die wild op die plaas met die korrekte kategorie wild op die veiling - teeltroppies met teeltroppies, trofeëbulle met trofeëbulle ensovoorts. Indien die korrekte katergorie wild nie voorgekom het by die veiling wat jy gebruik nie, soek na 'n verder veiling en so aan, totdat jy regkom. Sommige wild verkoop gladnie op veilings nie byvoorbeeld olifante - daar moet jy jou inisiatief gebruik.
Met duur wild kan die % wat die verkoper kry meer wees en dan gaan die gemiddeld (objektiewe markwaarde) dalk hoër as 75% van die veilingprys wees. Na die beste van my wete is hier nie 'n riglyn nie en moet dit geval-vir-geval bereken word.